##### **KÚPNA ZMLUVA č.** (doplní verejný obstarávateľ)

**Pátrací modul - GSM mobilná BTS**

uzavretá podľa § 409 a nasl. Obchodného zákonníka v aktuálnom znení

(ďalej len „Zmluva“)

medzi zmluvnými stranami:

**Kupujúci:**

Názov:  **Horská záchranná služba**

Sídlo: **Horný Smokovec 52, 062 01 Vysoké Tatry**

V zastúpení: plk. Ing. Jozef Janiga, MBA, riaditeľ

IČO: 37879693

DIČ: 2021707776

IČ DPH: Kupujúci nie je platcom DPH.

Bankové spojenie: Štátna pokladnica, Radlinského 32, 810 05 Bratislava, SR

Číslo účtu:  SK15 8180 0000 0070 0041 6382

 BIC/SWIFT kód:    SPSRSKBA

(ďalej len „Kupujúci“)

na jednej strane,

**a**

|  |  |
| --- | --- |
| **Predávajúci:**Názov: Sídlo: Štatutárny zástupca: Splnomocnený k podpisu: IČO: DIČ: IČ DPH: Bankové spojenie: Číslo účtu: IBAN:SWIFT (BIC):registrácia:  |  |

(ďalej len „Predávajúci“)

na druhej strane

(Kupujúci a Predávajúci ďalej spolu len „Zmluvné strany“ alebo každý samostatne aj ako „Zmluvná strana“)

**ÚVODNÉ USTANOVENIA**

1. Kupujúci ako verejný obstarávateľ podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov vyhlásilo oznámením uverejnenom v Úradnom vestníku EÚ č. S/xxx pod zn. S xxx/2018-xxxxxx zo dňa xx.xx.2018 a vo Vestníku verejného obstarávania č. xxx/2018 pod zn. xxxxx – MST zo dňa xx.xx.2018 verejnú súťaž na realizáciu zákazky s názvom „**Pátrací modul - GSM mobilná BTS**“ (ďalej len **„verejné obstarávanie“**).
2. Na základe vyhodnotenia ponúk bola ponuka Predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Predávajúceho sa Zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Zmluvu.
3. Základným účelom tejto Zmluvy je v súlade s výsledkom verejného obstarávania zabezpečiť najmä kúpu Tovaru upraveného podľa požiadaviek Kupujúceho spolu s požadovaným príslušenstvom a vybavením, jeho dopravu na miesto určenia, montáž, inštalovanie, sprevádzkovanie Tovaru, odskúšanie Tovaru, dodanie príslušnej dokumentácie, zaškolenie obsluhy, ako aj služby súvisiace so zabezpečením servisnej činnosti v rámci záruky (tak ako je tento pojem zadefinovaný nižšie v čl. I, bode 1.1., čl. II bodoch 2.1. až 2.4. a Prílohy č. 1.B, resp. 1.A tejto Zmluvy), ktorý bude v súlade s touto Zmluvou kupovať Kupujúci od Predávajúceho.
4. Predmet Zmluvy je financovaný z prostriedkov Európskych štrukturálnych a investičných fondov (Operačný program Kvalita životného prostredia), prípadne z iných relevantných programov, fondov a finančných mechanizmov ako aj z rozpočtových prostriedkov verejného obstarávateľa.

# Čl. I

# Predmet Zmluvy

* 1. Predmetom tejto Zmluvy je záväzok Predávajúceho dodať Kupujúcemu Tovar a previesť na neho vlastnícke právo k Tovaru.
	2. Predmetom tejto Zmluvy je záväzok Kupujúceho Tovar prevziať a zaplatiť Predávajúcemu kúpnu cenu.
	3. Predávajúci prehlasuje, že spĺňa všetky podmienky a požiadavky v tejto Zmluve stanovené a je oprávnený túto Zmluvu uzavrieť a riadne plniť záväzky v nej obsiahnuté.
	4. Kupujúci prehlasuje, že spĺňa všetky podmienky a požiadavky v tejto Zmluve stanovené a je oprávnený túto Zmluvu uzavrieť a riadne plniť záväzky v nej obsiahnuté.

# Čl. II

# Tovar

* 1. Tovar podľa tejto Zmluvy je Pátrací modul - GSM mobilná BTS, vrátane súvisiacich služieb podľa špecifikácie v Prílohe č.1.B k tejto Zmluve (ďalej aj len „Tovar“).
	2. Pátrací modul - GSM mobilná BTS musí byť originál, nový, nepoužívaný, nevystavovaný a neopravovaný, vrátane príslušenstva a výbavy.
	3. V prípade, že dodávaný Tovar požadovaný Kupujúcim v zmysle Prílohy č.1.A tejto Zmluvy nie je v kvalitatívnych parametroch zhodný v celom rozsahu počas plnenia tejto Zmluvy s Ponukou Predávajúceho podľa Prílohy č.1.B tejto Zmluvy, má Kupujúci právo v prípade, že je to pre neho výhodnejšie, požadovať od Predávajúceho dodanie Tovaru v kvalitatívnych parametroch podľa Prílohy č.1.A tejto Zmluvy, tak ako bolo zadané v Opise predmetu zákazky použitom v súťažných podkladoch vo verejnom obstarávaní.
	4. V prípade ak bude v čase faktického dodania Tovaru podľa tejto Zmluvy k dispozícii Tovar, ktorý zodpovedá všetkým požiadavkám Kupujúceho podľa Prílohy č. 1.A tejto Zmluvy, avšak tento Tovar bude technicky, vývojovo, dizajnovo alebo inými parametrami lepší od Tovaru uvedeného v Prílohe č. 1.B, je Predávajúci oprávnený ponúknuť takýto nový Tovar Kupujúcemu ako zmenené plnenie za rovnakých podmienok ako boli uvedené v Prílohe č. 1.B k tejto Zmluve.

**Čl. III**

**Kúpna cena**

* 1. Celková cena za Tovar je stanovená vo výške:

Celková cena \_\_\_\_\_\_\_\_ EUR bez DPH (slovom \_\_\_\_\_\_\_\_\_\_\_\_\_\_\_\_\_\_ EUR bez DPH)

Sadzba DPH \_\_\_\_\_\_\_% a výška DPH\_\_\_\_\_\_\_\_EUR (slovom \_\_\_\_\_\_\_\_\_\_\_\_\_\_\_EUR)

Celková cena \_\_\_\_\_\_\_\_ EUR vrátane DPH (slovom \_\_\_\_\_\_\_\_\_\_\_\_\_\_\_\_\_\_\_ EUR vrátane DPH) (ďalej len „**Celková cena/Cena**“). Podrobná špecifikácia Celkovej ceny podľa jednotlivých položiek je uvedená v štruktúrovanom rozpočte ceny, ktorý tvorí Prílohu č. 2 tejto Zmluvy.

* 1. Celková cena za Tovar je uvedená v eurách podľa zákona č. 18/1996 Z. z. o cenách v znení neskorších predpisov (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách.
	2. Celková cena je konečná a neprekročiteľná a sú v nej zahrnuté všetky ekonomicky oprávnené náklady Predávajúceho vynaložené v súvislosti s dodávkou Tovaru, a to najmä náklady za Tovar, ako aj jeho príslušenstvo a vybavenie, náklady na obalovú techniku a balenie Tovaru, náklady na obstaranie Tovaru, dovozné clá, poistenie, doprava na miesto dodania, ostatné náklady spojené s dodávkou Tovaru, náklady na montáž, inštalovanie, sprevádzkovanie Tovaru, odskúšanie Tovaru, dodanie príslušnej dokumentácie, zaškolenie obsluhy, ako aj náklady súvisiace so zabezpečením servisných činností v rámci záruky a primeraný zisk Predávajúceho.
	3. Predávajúci prehlasuje, že Tovar poskytuje Kupujúcemu za najlepších/najvýhodnejších podmienok, aké sa poskytujú na relevantnom trhu.
	4. Ak v čase uzatvorenia tejto Zmluvy je Predávajúci neplatiteľom DPH, v prípade zmeny postavenia na platiteľa DPH, Predávajúci vyhlasuje, že ním predložená zmluvná cena je konečná a nemenná a bude považovaná na úrovni s DPH.
	5. Ak je Predávajúci identifikovaný ako platiteľ DPH v inom členskom štáte EÚ a Tovar bude Kupujúcemu dopravený z iného členského štátu EÚ, nebude Predávajúci fakturovať cenu s DPH, ale cenu podľa tohto článku bez DPH. V bode 3.1 podľa tohto čl. Zmluvy je Predávajúci povinný uviesť príslušnú sadzbu a výšku DPH podľa zákona č. 222/2004 Z.z. o dani z pridanej hodnoty v znení neskorších predpisov a výšku DPH. Kupujúci nie je zdaniteľnou osobou a je/bude registrovaný pre DPH podľa § 7 zákona č. 222/2004 Z.z. o dani z pridanej hodnoty v znení neskorších predpisov a bude povinný odviesť DPH v SR.

**Čl. IV**

**PLATOBNÉ PODMIENKY A FAKTURÁCIA**

* 1. Kupujúci sa zaväzuje za dodaný Tovar zaplatiť Predávajúcemu Cenu podľa tejto Zmluvy na základe faktúry vystavenej Predávajúcim po dodaní Tovaru a podpísaní preberacieho protokolu alebo dodacieho listu oboma Zmluvnými stranami, s vyznačením riadneho dodania Tovaru. Kupujúci neposkytne Predávajúcemu žiaden preddavok ani zálohové platby.
	2. Faktúra vystavená Predávajúcim bude obsahovať náležitosti podľa všeobecne záväzných právnych predpisov (najmä podľa zákona č. 222/2004 Z. z. o dani z pridanej hodnoty v znení neskorších predpisov). Neoddeliteľnou súčasťou faktúry Predávajúceho bude originál/fotokópia preberacieho protokolu alebo dodacieho listu, podpísaných oboma Zmluvnými stranami s vyznačením riadneho dodania Tovaru potvrdeného Kupujúcim. Súčasťou faktúry musí byť najmä:

- názov operačného programu, číslo a názov opatrenia, názov projektu, kód projektu, (ak sú uvedené informácie Zmluvným stranám k dispozícii v čase vystavenia faktúry);

- jednoznačná informácia, či Predávajúci je alebo nie je platiteľom DPH;

- číslo a názov tejto Zmluvy a dátum jej uzavretia;

- číslo faktúry a dátum jej vystavenia;

- špecifikácia platby (názov banky Predávajúceho vrátane kódu SWIFT, číslo účtu Predávajúceho vrátane čísla v tvare IBAN);

- názov a opis obsahu dokladov, podrobnú špecifikáciu dodávky, údaj o jednotkovej cene, množstve dodávky, celkovú účtovanú čiastku bez DPH, DPH a spolu s DPH;

- pečiatka a podpis oprávnenej osoby Predávajúceho;

- dátum doručenia dokladu Kupujúcemu (napr. pečiatka podateľne).

Sumy vo faktúre, resp. jej prílohách sa uvádzajú s presnosťou na 2 desatinné miesta s matematickým zaokrúhlením.

4.3 Lehota splatnosti faktúry Predávajúceho je šesťdesiat (60) dní odo dňa doručenia faktúry Kupujúcemu zo strany Predávajúceho za predpokladu, že doručená faktúra bude spĺňať všetky zákonné náležitosti a náležitosti podľa tejto Zmluvy. Lehota splatnosti faktúry začína plynúť dňom nasledujúcim po dni, v ktorom bola faktúra preukázateľne doručená Kupujúcemu. Predávajúci berie na vedomie, že predmet tejto Zmluvy je financovaný z prostriedkov Európskej únie, prípadne z vlastných prostriedkov Kupujúceho. Predávajúci berie na vedomie, že uvedené financovanie platieb z prostriedkov Európskej únie je časovo a administratívne náročné. Predávajúci zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy.

4.4. Ak predložená faktúra nebude vystavená v súlade s touto Zmluvou, alebo všeobecne záväznými platnými právnymi predpismi, resp. nebude po stránke vecnej alebo formálnej správne vystavená, Kupujúci ju bezodkladne vráti Predávajúcemu späť na doplnenie resp. prepracovanie s uvedením nedostatkov v doručenej faktúre,  nová lehota splatnosti faktúry (60 dní) začne plynúť dňom doručenia doplnenej resp. prepracovanej faktúry Kupujúcemu.

* 1. Faktúra bude uhrádzaná výhradne bezhotovostne prevodným príkazom. Cena sa považuje za uhradenú dňom odpísania finančných prostriedkov z účtu Kupujúceho.
	2. Bankové spojenie Predávajúceho uvedené na faktúre musí byť zhodné s bankovým spojením dohodnutým v tejto Zmluve.

**Čl. V**

**DODANIE TOVARU A LICENČNÉ PODMIENKY**

* 1. Predávajúci na základe tejto Zmluvy, Kupujúcemu dodá Tovar v kvalite špecifikovanej v Prílohe č. 1.B tejto Zmluvy bez právnych a faktických vád.
	2. Predávajúci je povinný dodať Tovar do miesta dodania podľa tejto Zmluvy v celom rozsahu v termíne najneskôr **do xxx dní *(doplní uchádzač)*** odo dňa nadobudnutia účinnosti tejto Zmluvy.
	3. Miestom dodania Tovaru je sídlo Kupujúceho podľa tejto Zmluvy.
	4. Tovar musí byť dodaný v súlade s Prílohou č.1.A a Prílohou č.1.B tejto Zmluvy a s touto Zmluvou, riadne zabalený, ak to prichádza do úvahy. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného Tovaru a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa Prílohy 1.A, Prílohy 1.B a tejto Zmluvy. V preberacom protokole Kupujúci vyznačí riadne dodanie Tovaru. Preberací protokol môže byť podkladom pre fakturáciu až po prípadnom odstránení faktických resp. právnych vád dodávky Tovaru. Preberacím protokolom môže byť aj dodací list, podpísaný oboma Zmluvnými stranami, ktorý musí obsahovať údaje požadované v preberacom protokole.
	5. Predávajúci spolu s tovarom súčasne dodá príslušnú dokumentáciu, vrátane návodu na obsluhu a údržbu Tovaru - **Pátrací modul - GSM mobilná BTS**, v slovenskom jazyku. Bez dodania vyššie uvedenej dokumentácie nebude Kupujúcim Tovar riadne prevzatý.
	6. Predávajúci sa zaväzuje zástupcovi Kupujúceho oznámiť čas dodávky Tovaru do miesta plnenia najneskôr dva (2) pracovné dni pred predpokladaným dňom dodania Tovaru.
	7. Ak Predávajúci neoznámi termín dodávky, Kupujúci nie je povinný prevziať dodávku v deň doručenia, ale až v nasledujúci deň. Náklady spojené s odmietnutím prevzatia neoznámenej dodávky a jej opätovným doručením znáša Predávajúci.
	8. Predávajúci sa zaväzuje odovzdať Tovar bez vád, na základe preberacieho protokolu, prípadne dodacieho listu. Predávajúci umožní Kupujúcemu riadne prevzatie dodaného Tovaru a jeho kontrolu. Vady zistené pri dodaní Tovaru je Kupujúci povinný oznámiť Predávajúcemu pri jeho prevzatí. Vady skryté je Kupujúci povinný oznámiť bez zbytočného odkladu. Ak Predávajúci nedodá Tovar na miesto dodania, riadne a včas, je Kupujúci oprávnený odmietnuť jeho prevzatie. Predávajúci je následne povinný bezodkladne písomne oznámiť nový čas plnenia.
	9. Po riadnom dodaní Tovaru, Kupujúci potvrdí jeho prevzatie podpísaním preberacieho protokolu, prípadne dodacieho listu. Potvrdený preberací protokol (dodací list) a táto Zmluva sú podkladom pre vystavenie faktúry a budú tvoriť jej neoddeliteľnú súčasť.
	10. V prípade dodania Tovaru pred stanoveným časom dodania nemá Predávajúci nárok na finančné zvýhodnenie.
	11. Ak je súčasťou dodávky podľa tejto Zmluvy softvér, Predávajúci udeľuje Kupujúcemu v súlade s § 65 a nasl. zákona č. 185/2015 Z. z. Autorský zákon v znení zákona č.125/2016 Z. z. (ďalej len „zákon č. 185/2015 Z. z.“) súhlas na použitie (licenciu) tohto softvéru počas celej doby trvania majetkových práv k softvéru, bez územného obmedzenia na účely, na ktoré bol softvér vytvorený a/alebo na účely súvisiace s činnosťou Kupujúceho podľa tejto Zmluvy.
	12. Ak niektorá zo súčasti dodávky podľa tejto Zmluvy bude v zmysle platných všeobecne záväzných právnych predpisov Slovenskej republiky chránená ako autorské dielo alebo iný predmet duševného vlastníctva, momentom jej prevzatia Kupujúcim, Predávajúci poskytuje výhradne Kupujúcemu v neobmedzenom rozsahu súhlas na akékoľvek všeobecne záväznými právnymi predpismi dovolené použitie tohto autorského diela po dobu trvania autorských práv (ďalej len „autorská licencia“).Kupujúci v rozsahu autorskej licencie je oprávnený bez osobitného súhlasu Predávajúceho udeliť tretím osobám sublicenciu, ako aj postúpiť ich na tretiu osobu.
	13. Ak je súčasťou dodávky podľa tejto Zmluvy databáza, Predávajúci udeľuje Kupujúcemu v súlade s § 133 ods.3 zákona č. 185/2015 Z. z. súhlas na použitie databázy podľa tohto článku Zmluvy.
	14. Predávajúci týmto potvrdzuje, že je oprávnený poskytnúť Kupujúcemu všetky súhlasy (licencie) v zmysle bodu 15.11. a 5.12 tohto článku Zmluvy, a že tým nedochádza k porušeniu práv duševného vlastníctva tretích osôb zmysle zákona č. 185/2015 Z. z.
	15. Predávajúci udeľuje Kupujúcemu licenciu podľa bodu 5.11. tohto článku Zmluvy a ak je to relevantné, súhlas na použitie databázy podľa tohto článku Zmluvy bezodplatne.
	16. Na dodanie Tovaru podľa tejto Zmluvy sa primerane uplatní doložka INCOTERMS 2010 DDP (Delivered Duty Paid) do miesta plnenia podľa tejto Zmluvy.
	17. Nebezpečenstvo škody na Tovare prechádza z Predávajúceho na Kupujúceho okamihom jeho dodania podľa tejto Zmluvy na základe obojstranne podpísaného preberacieho protokolu, alebo dodacieho listu.

**Čl. VI**

**SUBDODÁVKY**

6.1. Ak má Predávajúci v úmysle zadať plnenie, ktoré je predmetom tejto Zmluvy, subdodávateľom, môže tak urobiť iba s predchádzajúcim písomným súhlasom Kupujúceho, ktorý takýto bez závažného a opodstatneného dôvodu neodoprie. V takomto prípade Predávajúci zodpovedá rovnako akoby túto Zmluvu plnil sám.

* 1. V Prílohe č. 3 tejto Zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Predávajúci je oprávnený zmeniť subdodávateľa iba s predchádzajúcim písomným súhlasom Kupujúceho. Predávajúci je pritom povinný oznámiť Kupujúcemu údaje podľa bodu 6.2 tohto čl. Zmluvy o novom subdodávateľovi. Predávajúci je povinný Kupujúcemu oznámiť akúkoľvek zmenu údajov u subdodávateľov, uvedených v Prílohe č. 3 tejto Zmluvy, a to bezodkladne.
	3. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	4. Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Predávajúceho v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“).

**Čl. VII**

**PRÁVA A POVINNOSTI ZMLUVNÝCH STRÁN**

* 1. Zmluvné strany sa zaväzujú, že budú zachovávať mlčanlivosť o všetkých dôverných informáciách, ktoré im budú poskytnuté alebo ktoré sa dozvedia v súvislosti s touto Zmluvou a nepoužijú ich na iné účely ako na plnenie tejto Zmluvy. Za dôvernú sa považuje každá informácia, z povahy ktorej je zrejmé, že Zmluvná strana má záujem na jej utajovaní, nakoľko nejde o bežne dostupnú informáciu.
	2. Za dôverné informácie sa nepovažujú informácie, ktoré sa stali verejne známymi bez porušenia tejto Zmluvy, informácie oprávnene získané inak, ako od druhej Zmluvnej strany, ako aj informácie, ktorých používanie upravujú osobitné predpisy.
	3. Ak sa budú na strane Predávajúceho ako Zmluvnej strany podieľať viaceré subjekty, práva z tejto Zmluvy voči Kupujúcemu môže uplatňovať výlučne vedúci Predávajúci [ ], IČO: [ ]. Vedúci Predávajúci podľa predchádzajúcej vety je oprávnený vykonávať fakturáciu v mene predávajúcich, a tiež je za podávajúcich výlučne tento oprávnený vykonávať iné práva voči Kupujúcemu vyplývajúce z tejto Zmluvy alebo zo všeobecne záväzných právnych predpisov, pokiaľ táto Zmluva (vrátane príloh) v konkrétnom prípade neurčí inak. Subjekty na strane Predávajúceho si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.
	4. Predávajúci vyhlasuje, že v čase uzatvorenia tejto Zmluvy má splnené povinnosti, ktoré mu vyplývajú zo zákona o registri partnerov verejného sektora. V prípade, ak sa budú na strane Predávajúceho ako Zmluvnej strany podieľať viaceré subjekty, podmienku podľa predchádzajúcej vety musia splniť všetky tieto subjekty, ak im táto povinnosť vyplýva zo zákona o registri partnerov verejného sektora.

**Čl. VIII**

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
	2. Záručná doba dodávaného Tovaru (**Pátrací modul - GSM mobilná BTS**) je min. 2 roky v zmysle § 429 a nasl. Obchodného zákonníka (ďalej len „**Záručná doba**“) od prevzatia Tovaru Kupujúcim, t.j. odo dňa uvedeného na preberacom protokole alebo dodacom liste.
	3. Podľa bodu 8.2. tohto čl. Zmluvy, Predávajúci zodpovedá za to, že dodaný Tovar bude mať počas Záručnej doby vymedzené vlastnosti v Prílohe č. 1.A a v Prílohe č. 1.B a že Tovar bude spôsobilý na použitie na účel, na aký sa Tovar obvykle používa.
	4. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej Záručnej doby (ďalej len „**Uplatnenie záruky**“).
	5. Uplatnenie záruky musí obsahovať:
		1. číslo tejto Zmluvy,
		2. popis vady akosti Tovaru alebo spôsob ako sa vada akosti Tovaru prejavuje,
		3. počet jednotlivých vadných kusov, resp. častí na Tovare,
		4. určenie spôsobu uspokojenia nároku zo záruky podľa bodu 8.7. tejto Zmluvy.
	6. Predávajúci je povinný sa písomne k Uplatneniu záruky vyjadriť do tridsiatich (30) dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „**Oprávnená reklamácia**“).
	7. V uplatnení záruky je Kupujúci povinný určiť aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
		1. vrátenie zaplatenej kúpnej ceny za Tovar vykazujúci vady akosti,
		2. zľavu z kúpnej ceny za Tovar vykazujúci vady akosti,
		3. výmenu Tovaru, vadných kusov Tovaru, resp. častí na Tovare vykazujúcich vady akosti za bezchybný Tovar, resp. kusy Tovaru alebo časti Tovaru,
		4. opravu Tovaru vykazujúceho vady akosti.
	8. Popri nárokoch ustanovených v bode 8.7 tohto čl. Zmluvy má Kupujúci nárok na náhradu škody.
	9. V prípade nárokov z Oprávnenej reklamácie podľa bodov 8.7.1 a/alebo 8.7.2 tohto čl. Zmluvy je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov platných na území SR) so splatnosťou tridsať (30) dní odo dňa jeho doručenia Kupujúcemu.
	10. V prípade nárokov z Oprávnenej reklamácie podľa bodov 8.7.3 a/alebo 8.7.4 tohto čl. Zmluvy je Predávajúci povinný vymeniť Tovar vykazujúci vady akosti za bezchybný Tovar a/alebo vykonať opravu Tovaru bezodkladne v zmysle servisných podmienok, najneskôr však do tridsať (30) dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z miesta dodania Tovaru a dodanie bezchybného a/alebo opraveného Tovarov na miesto dodania Tovaru Predávajúcim na svoje náklady.

**Čl. IX**

**UKONČENIE ZMLUVY**

* 1. Túto Zmluva môže byť ukončená:
		1. písomnou dohodou Zmluvných strán, a to dňom uvedeným v takejto dohode; v dohode o skončení tejto Zmluvy sa súčasne upravia aj nároky Zmluvných strán vzniknuté na základe alebo v súvislosti s touto Zmluvou,
		2. písomným odstúpením od tejto Zmluvy z dôvodov, ktoré stanovuje zákon (najmä § 19 zákona č. 343/2015 Z.z.) alebo táto Zmluva,
		3. výpoveďou tejto Zmluvy podľa bodu 9.7 tohto čl. Zmluvy.
	2. Kupujúci je oprávnený odstúpiť od tejto Zmluvy v prípade, ak:
		1. proti Predávajúcemu začalo konkurzné konanie alebo reštrukturalizácia,
		2. Predávajúci vstúpil do likvidácie,
		3. Kupujúci mal tri a viac Oprávnených reklamácii k podstatnej časti dodávky Tovaru,
		4. Predávajúci koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,
		5. Predávajúci poruší povinnosť podľa čl. VI. bod 6.3. až 6.5. tejto Zmluvy,
		6. v čase jej uzavretia existoval dôvod na vylúčenie Predávajúceho pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
		7. táto nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
		8. Predávajúci nebol v čase uzavretia tejto Zmluvy zapísaný v registri partnerov verejného sektora podľa zákona o registri partnerov verejného sektora alebo ak bol vymazaný z registra partnerov verejného sektora,
		9. v prípade, ak ešte nedošlo k plneniu z tejto Zmluvy a výsledky kontroly Riadiaceho orgánu neumožňujú financovanie výdavkov vzniknutých z tejto Zmluvy.
	3. Predávajúci je oprávnený odstúpiť od tejto Zmluvy v prípade, ak Kupujúci poruší túto Zmluvu podstatným spôsobom. Za podstatné porušenie povinností vyplývajúcich z tejto Zmluvy na strane Kupujúceho sa považuje omeškanie Kupujúceho s úhradou faktúry/faktúr viac ako šesťdesiat (60) dní po lehote ich splatnosti.
	4. Odstúpenie od tejto Zmluvy musí mať písomnú formu, musí sa v ňom uviesť dôvod odstúpenia a  je účinné doručením druhej Zmluvnej strane.
	5. Odstúpením od tejto Zmluvy nie sú dotknuté ustanovenia týkajúce sa ochrany dôverných informácií, voľby práva a riešenia sporov. Odstúpením od tejto Zmluvy niektorej zo Zmluvných strán sa táto Zmluva zrušuje ku dňu doručenia odstúpenia druhej Zmluvnej strane. Pri odstúpení od tejto Zmluvy si Zmluvné strany ponechajú doterajšie plnenia. Kupujúci určí spôsob vysporiadania ohľadom plnení, ktoré neboli riadne ukončené ku dňu zániku tejto Zmluvy.
	6. Zmluvná strana, ktorá odstúpi od tejto Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa pre účely tejto Zmluvy považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojny, živelné katastrofy značného rozsahu majúce súvislosť s predmetom tejto Zmluvy, štrajky a pod. Za vyššiu moc sa však nepovažujú napr. výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení.
	7. Túto Zmluvu môže každá zo Zmluvných strán písomne vypovedať aj bez udania dôvodu s výpovednou lehotou **tri (3) mesiace**. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Čl. X**

**ZMLUVNÉ POKUTY A ÚROKY Z OMEŠKANIA**

* 1. V prípade, že Predávajúci nedodá Tovar v súlade s touto Zmluvou (riadne) a v dohodnutom termíne (včas) má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
	2. V prípade omeškania Kupujúceho s úhradou faktúry v lehote jej splatnosti podľa tejto Zmluvy, má Predávajúci právo požadovať od Kupujúceho úrok z omeškania v súlade s nariadením vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
	3. V prípade omeškania Predávajúceho s odstránením vady Tovaru alebo výmeny Tovaru podľa čl. VIII bod 8.10 tejto Zmluvy má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou/opravou ktorého je Predávajúci v omeškaní.
	4. Zaplatením zmluvnej pokuty nie je dotknutý nárok na náhradu škody, a to aj vo výške presahujúcej zmluvnú pokutu.

**Čl. XI**

**VLASTNÍCKE PRÁVO**

11.1. Kupujúci nadobúda vlastnícke právo k Tovaru podpisom preberacieho protokolu alebo dodacieho listu s vyznačením riadneho dodania Tovaru.

**Čl. XII**

**NÁHRADA ŠKODY**

12.1. V prípade že Kupujúcemu vznikne škoda spôsobená Predávajúcim, Predávajúci sa túto škodu zaväzuje v plnom rozsahu Kupujúcemu nahradiť v zmysle všeobecne záväzných platných právnych predpisov.

**Čl. XIII**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s touto Zmluvou (každá z nich ďalej ako „**Oznámenie**“) musia byť v písomnej podobe doručené:
1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto čl. Zmluvy.
	1. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto čl. Zmluvy:

Kupujúci:

Horská záchranná služba

Horný Smokovec 52, 062 01 Vysoké Tatry

k rukám: *(doplní verejný obstarávateľ)*

email: *(doplní verejný obstarávateľ)*

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto čl. Zmluvy:

 Predávajúci:

 k rukám: *(doplní Predávajúci)*

email: *(doplní Predávajúci)*

* 1. Oznámenie nadobúda účinnosť okamihom jeho prevzatia a má sa za prevzaté:

13.4.1 v čase jeho doručenia (alebo odmietnutia jeho prevzatia), pokiaľ sa doručuje osobne alebo
 kuriérom; alebo

13.4.2 v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa
 doručuje ako poštová zásielka prvej triedy s uhradeným poštovným; alebo

13.4.3 v čase jeho doručenia, ale najneskôr nasledujúci kalendárny deň po jeho odoslaní, pokiaľ sa
 doručuje prostredníctvom elektronickej pošty.

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	2. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
	3. Ak ktorékoľvek z ustanovení tejto Zmluvy bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Zmluvy, avšak zákonnosť, platnosť a vykonateľnosť zvyšných ustanovení tejto Zmluvy zostane nedotknutá.
	4. Zmluvné strany sa dohodli, že pohľadávky Zmluvnej strany vyplývajúce z tejto Zmluvy môžu byť postúpené na tretie osoby len s predchádzajúcim písomným súhlasom druhej Zmluvnej strany.
	5. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Zmluvy.
	6. Predávajúci je povinný zdržať sa pri plnení tejto Zmluvy akéhokoľvek konania, ktoré by mohlo v dôsledku konfliktu záujmov spochybniť nestrannosť a základný účel plnenia tejto Zmluvy. Konflikt záujmov podľa predchádzajúcej vety, ako uprednostnenie osobného záujmu Predávajúceho pred záujmom na riadnom plnení tejto Zmluvy, môže vzniknúť najmä v dôsledku ekonomických záujmov, politických alebo národnostných preferencií, rodinných vzťahov, alebo vzťahov s blízkymi osobami alebo iného spojenia, resp. spoločných záujmov. Predávajúci sa zaväzuje bezodkladne písomne oznámiť Kupujúcemu vznik konfliktu záujmov a vykonať kroky na odstránenie akejkoľvek skutočnosti, ktorá by mohla byť považovaná za konflikt záujmov.
	7. Predávajúci sa zaväzuje pri plnení tejto Zmluvy dodržiavať platné a účinné všeobecne záväzné právne predpisy Slovenskej republiky ako aj záväzné právne akty Európskej únie (ďalej len "**EÚ**") v oblasti Štrukturálnych fondov EÚ a primerane v rozsahu vzťahujúcom sa na Predávajúceho aj rešpektovať ostatné pravidlá vydané na ich základe (napr. Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 - 2020, Systém riadenia európskych štrukturálnych a investičných fondov na programové obdobie 2014-2020 a pod.). Za účelom preventívneho riešenia problémov spojených s refundáciou nákladov na realizáciu projektu môže Kupujúci aj vopred oznámiť Predávajúcemu informácie a pokyny, ktoré je v tomto ohľade nevyhnutné dodržiavať zo strany Predávajúceho (napr. požiadavky na špecifikáciu plnenia v Preberacích protokoloch alebo faktúrach Predávajúceho a pod.).
	8. Predávajúci je povinný strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, na základe ktorej je financované dodanie Tovaru (ďalej aj len "**Zmluva o poskytnutí NFP**"), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.
	9. Oprávnenými osobami na výkon kontroly v zmysle vyššie uvedeného v bode 13.12. sú najmä:

a) Poskytovateľ NFP a ním poverené osoby;

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

c) Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby;

d) Orgán auditu, jeho spolupracujúce orgány a osoby poverené na výkon kontroly/auditu;

e) Splnomocnení zástupcovia Európskej Komisie a Európskeho dvora audítorov;

f) Orgán zabezpečujúci ochranu finančných záujmov Európskej únie;

g) osoby prizvané orgánmi uvedenými v písm. a) až f) v súlade s príslušnými právnymi predpismi Slovenskej republiky a právnymi aktmi Európskej únie.

**Čl. XIV**

**ZÁVEREČNÉ USTANOVENIA A RIEŠENIE SPOROV**

* 1. Táto Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky, a to v zmysle § 47a zákona č. 40/1964 Zb. Občiansky zákonník v znení neskorších predpisov. Túto Zmluvu zverejní Kupujúci.
	2. Neoddeliteľnou súčasťou tejto Zmluvy je:

 Príloha č. 1: Opis predmetu zákazky členený na:

Príloha č.1.A - Opis predmetu zákazky použitý v súťažných podkladoch verejného obstarávania

 Príloha č. 1.B - Ponuka Predávajúceho predložená do verejného obstarávania

Príloha č. 2: Štruktúrovaný rozpočet ceny

 Príloha č. 3: Zoznam subdodávateľov

* 1. Táto Zmluva môže byť doplnená a/alebo zmenená len písomnými, očíslovanými a zmluvnými stranami podpísanými dodatkami k tejto Zmluve, ktoré sa stávajú neoddeliteľnou súčasťou tejto Zmluvy.
	2. Práva a povinnosti Zmluvných strán výslovne neupravené touto Zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú z tejto Zmluvy, sa budú Zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, všetky spory vzniknuté z tejto Zmluvy budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
	3. Táto Zmluva je vyhotovená v piatich (5) vyhotoveniach s platnosťou originálu, pričom Predávajúci obdrží dve (2) vyhotovenia a Kupujúci obdrží tri (3) vyhotovenia.
	4. Zmluvné strany vyhlasujú, že vôľa prejavená v tejto Zmluve je slobodná, vážna, bez omylu v osobe alebo predmete tejto Zmluvy a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú podpisom tejto Zmluvy.

V Hornom Smokovci dňa ........................... V ......................... dňa .........................

 za Kupujúceho: za Predávajúceho :

............................................... .................................................................

Horská záchranná služba

 plk. Ing. Jozef Janiga, MBA

 riaditeľ

Zmluva

Príloha č. 3

**Zoznam subdodávateľov**

**Identifikácia Predávajúceho**

Obchodné meno:

Sídlo:

IČO:

Predávajúci má v úmysle zadať plnenie, ktoré je predmetom tejto Zmluvy nasledovným subdodávateľom

|  |  |  |  |
| --- | --- | --- | --- |
| **Obchodné meno** | **Sídlo/ miesto podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

V *(doplniť miesto),* dňa *(doplniť dátum)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Meno, priezvisko a podpis osoby oprávnenej konať za Predávajúceho*